cyanic-selkie/wikianc huggingface dataset:
სიგჩოსის კანტონი
სიგჩოსი (Sigchos) — კანტონი ეკვადორში, კოტოპახის პროვინციაში. ადმინისტრაციული ცენტრია ქალაქი სიგჩოსი. 2001 წლის აღწერის მონაცემებით მოსახლეობა 20 722 ადამიანს შეადგენდა.
სქოლიო
კატეგორია:კოტოპახის პროვინციის კანტონები
ლისაბონის ღამე
სიუჟეტი
1942 წელს პორტუგალიის დედაქალაქში ლისაბონში ახალგაზრდა კაცი ცდილობს იშოვოს ბილეთი, თავისთვის და თავისი ცოლისთვის -რუთისთვის, გემზე, რომელიც მეორე დღეს მიემგზავრება ამერიკაში. ისინი გერმანელი ემიგრანტები არიან, რომლებიც ნაცისტებისგან გარბიან. როდესაც მთავარი გმირი ფიქრებში გართული იყო მას მიუახლოვდა უცხო კაცი. გამოლაპარაკების შემდეგ ამ უკანასკნელმა შესთავაზა მას ბილეთები იმ გემზე, მაგრამ ერთი პირობით: მთელი ღამის მანძილზე რომანის მთავარ გმირს უნდა მოესმინა მისი ცხოვრების ისტორია. თავიდან მთხრობელი უარზე იქნება, თუმცა შემდეგ ცდუნებას ვერ გაუძლებს და დათანხმდება.
სქოლიო
კატეგორია:ერიხ მარია რემარკის რომანები კატეგორია:1962 წლის რომანები
დემოკრატიზაცია
დემოკრატიზაცია — დემოკრატიული გარდასვლა უფრო დემოკრატიულ პოლიტიკურ რეჟიმზე, რაც მოიცავს დემოკრატიული მიმართულებით მოძრავ არსებით პოლიტიკურ ცვლილებებს.
დემოკრატიზაციის პროცესზე შეიძლება გავლენა იქონიოს არაერთმა ფაქტორმა, მათ შორის ეკონომიკურმა განვითარებამ, ისტორიულმა მემკვიდრეობამ, სამოქალაქო საზოგადოებამ თუ საერთაშორისო პროცესებმა. დემოკრატიზაციის საპირისპირო პროცესი ცნობილია როგორც დემოკრატიული უკუსვლა ან ავტოკრატიზაცია.
სქოლიო
კატეგორია:პოლიტიკური ტერმინები კატეგორია:დემოკრატიზაცია
Camponotus rufoglaucus latericius
სქოლიო
კატეგორია:Camponotus
Infinite (ემინემის ალბომი)
Infinite — ამერიკელი რეპერ ემინემის პირველი მინი-ალბომი, რომელიც გამოიცა 1996 წელს. ალბომი ჩაწერილი იქნა 1995 წელს, დენონ პორტერის (კონ არტისი, რომელიც მოგვიანებით ჯგუფის D12 წევრი გახდა), პრუფის (D12) და Eye-Kyu-ს დახმარებით. ასევე ალბომის ჩაწერაში მონაწილეობდნენ სხვა რეპერები. მიუხედავად იმისა,რომ ეს არის ემინემის პირველი სტუდიური ალბომი,რეპერის თქმით, Infinite დემო ალბომის შთაბეჭდილებას უფრო ტოვებს.
პურ-მარილი
მინი|პურ-მარილი პურ-მარილი (хлеб-соль; хляб и сол) — სლავური სტუმართმოყვარეობის, დახვედრის ცერემონია (მოიცავს, რუსებს, უკრაინელებს, ბელარუსებს, პოლონელებს, ჩეხებს, სლოვაკებს, ბულგარელებსა და სერბებს). სავარაუდოდ ეს ტრადიცია ძველი ადათიდან მომდინარეობს რომელსაც სტუმართმოყვარეობის ღმერთის რადიგოსტის პატივსაცემად მართავდნენ.
Infinite (ემინემის ალბომი)
მთლიანობაში ამ დისკს გამოარჩევს ის, რომ რეპერს ჰქონდა ტექსტის კითხვის განსხვავებული სტილი/ინტონაცია და განსაკუთრებულად ძლიერი რითმები.
პურ-მარილი
მსგავსი ტრადიცია არსებობს ლიეტუვაში (duona ir druska), რომლის კულტურა ისტორიულად უკავშირდება ჩრდილო სლავურს. იგივე ტრადიცია შეიძლება ინახოს რუმინეთშიც (pâine şi sare). რუმინეთი ლათინური ქვეყანაა, თუმცა მას ემეზობლება სლავური ქვეყნები და ტრადიცია მათგან ნასესხები უნდა იყოს.
Infinite (ემინემის ალბომი)
ემინემის ამ ალბომმა ვერ დაიმსახურა იმდენი ყურადღება,რამდენიც მისმა მომდევნო სტუდიურმა ალბომებმა.
პურ-მარილი
პურისა და მარილის ებრაულ ტრადიციას სხვა მნიშვნელობა აქვს.
Infinite (ემინემის ალბომი)
სიმღერების სია
სიმღერების სია აღებულია ალბომის ბუკლეტიდან. ყველა სიმღერის პროდიუსერი - All production was handled by Denaun Porter of D12.
პურ-მარილი
როდესაც ძვირფასი, მნიშვნელოვანი სტუმარი მობრძანდება, მას ხვდებიან ახლადგამომხცვარი პურით რუშნიკზე (დაქარგული ხელსახოცი). სამარილე პურის თავზე იდება ან მაგრდება. თანამედროვე რუსეთში, ოფიციალურ შეხვედრებზე, პურ-მარილს სტუმარს ეროვნულ ტანისამოსში (სარაფანი და კოკოშნიკი) გამოწყობილი ახალგაზრდა გოგონები მიართმევენ.
კატეგორია:ტრადიციები კატეგორია:სლავური კულტურა
Infinite (ემინემის ალბომი)
სქოლიო
კატეგორია:ემინემის ალბომები კატეგორია:1996 წლის ალბომები კატეგორია:1995 წლის სადებიუტო ალბომები კატეგორია:1996 წლის სადებიუტო ალბომები
როსარიო (არგენტინა)
როსარიო  (Rosario) — ქალაქი აღმოსავლეთ არგენტინაში. სანტა-ფეს პროვინციის უდიდესი ქალაქი. მდებარეობს ბუენოს-აირესიდან ჩრდილო-დასავლეთით 300 კმ-ზე, მდინარე პარანის ნაპირებზე. არგენტინის უდიდესი ქალაქი ბუენოს-აირესისა და კორდობის შემდეგ. მოსახლეობა – 1,159,004 კაცი. (2001).
რესურსები ინტერნეტში
კატეგორია:სანტა-ფეს პროვინციის ქალაქები
ლატავრა ღვალაძე
ლატავრა ევგენის ასული ღვალაძე (დ. 4 ივლისი, 1929, თბილისი) — ქართველი ფილოლოგი-აღმოსავლეთმცოდნე და პედაგოგი, ფილოლოგიის მეცნიერებათა კანდიდატი (1956), თბილისის აზიისა და აფრიკის ინსტიტუტის ასოცირებული პროფესორი. დაიბადა თბილისში, 1920-1930-იანი წლების ეროვნულ-განმათავისუფლებელი მოძრაობის თვალსაჩინო მოღვაწის ევგენ (გენო) ღვალაძისა (1900-1937) და ცნობილი მკვლევარ-ბიბლიოგრაფის და პედაგოგის თამარ კუცია-ღვალაძის (1902-1986) ოჯახში.
ბიოგრაფია
ლატავრა ღვალაძემ დაამთავრა თბილისის სახელმწიფო უნივერსიტეტის აღმოსავლეთმცოდნეობის ფაკულტეტი (1952). 1952-1955 ენათმეცნიერების ინსტიტუტის ასპირანტი, 1955-1961 - ამავე ინსტიტუტის ლექსიკოგრაფიის განყოფილების მეცნიერ თანამშრომელი. 1961-2006 - აღმოსავლეთმცოდნეობის ინსტიტუტის (ამჟამად ატარებს აკადემიკოს გიორგი წერეთლის სახელს) სემიტოლოგიის განყოფილების ჯერ უფროსი, შემდეგ კი წამყვანი მეცნიერ თანამშრომელი. 1962-1966 პარალელურად მოღვაწეობდა საქართველოს მეცნიერებათა აკადემიის "ვეფხისტყაოსნის" აკადემიური ტექსტის დამდგენ კომისიაში. ლ. ღვალაძე არის 30 გამოქვეყნებული სამეცნიერო შრომის, მათ შორის 1 მონოგრაფიის ავტორი. მისი შრომები ეძღვნება სხვა და სხვა ასპექტებს ძველი მწერლობის ძეგლებისა "წარტყუვნაი იერუსალიმისაი", "გრიგოლ განმანათლებლის ცხოვრება", "წმ. ბაბილას წამება" და ა.შ. მისი მონოგრაფია "ბაბილას წამების" ბერძნული, ქართული, სირიული და არაბული ვერსიები" (1992) გამოცემულია სრულიად საქართველოს კათოლიკოს-პატრიარქის, უწმიდესის და უნეტარესის ილია II-ის ლოცვა-კურთხევით. არჩეულია საქართველოს აღმოსავლეთმცოდნეთა საზოგადოების და "ევრომეცნიერების" (საფრანგეთი) წევრად. მისი მეუღლე თენგიზ ნოზაძე არის კინირეჟისორი-დოკუმენტალისტი. ქალიშვილი მანანა ნოზაძე (გარდაიცვალა 1997 წელს) იყო პირველი ქართველი ეგვიპტოლოგი.
ლიტერატურა
კატეგორია:ქართველი პედაგოგები კატეგორია:ქართველი აღმოსავლეთმცოდნეები კატეგორია:დაბადებული 1929 კატეგორია:დაბადებული 4 ივლისი კატეგორია:თბილისის სახელმწიფო უნივერსიტეტის კურსდამთავრებულები
წიფლოვანი
წიფლოვანი — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), აფხაზეთის მთისწინეთში, მდინარე კოდორის მარჯვენა მხარეს. ზღვის დონიდან 520 მ, გულრიფშიდან 27 კმ. 1948 წლამდე ეწოდებოდა პატარა კრაევიჩი. 2008 წლიდან ოკუპირებულია რუსეთის ფედერაციის მიერ.
Relapse (ემინემის ალბომი)
Relapse — ამერიკელი რეპერ ემინემის მეექვსე სტუდიური ალბომი. იგი გამოვიდა 2009 წლის 19 მაისს, ლეიბლებზე Aftermath Entertainment, Shady Records და Interscope Records. Relapse 2004 წლის Encore-ის შემდეგ ემინემის პირველი ალბომია ორიგინალური მასალით, ოთხწლიანი შესვენების შემდეგ, რომელიც გამოიწვია შემოქმედებითმა კრიზისმა და დანიშნული სამედიცინო პრეპარატების მოხმარებამ. ჩაწერა მიმდინარეობდა 2007–2009 წლებში, სხვადასხვა სტუდიაში, ხოლო პროდიუსერები იყვნენ Dr. Dre, მარკ ბეტსონი და ემინემი. კონცეპტუალურად Relapse წარმოადგენს რეპერის ნარკოტიკებისგან რეაბილიტაციის დასასრულს, რეციდივის შემდეგ გამოცოცხლებას და დაბრუნებას Slim Shady-ს ალტერ-ეგოს ფორმაში.
Relapse იყო 2009 წლის ერთ-ერთი მაღალი მოლოდინის მქონე ალბომი. გამოსვლისთანავე იგი მოხვდა აშშ-ის Billboard 200-ში და პირველივე კვირაში გაიყიდა 608 000 ასლის სახით. ალბომიდან გამოცემული სამი სინგლი მოხვდა ჩარტში. Relapse-ს მიენიჭა ორმაგი პლატინის სტატუსი, ხოლო გაყიდვებმა 2.3 მილიონი ასლზე მეტი შეადგინეს. კრიტიკოსების მიმოხილვები ალბომის თაობაზე მრავალფეროვანი იყო, რეპერის ტექსტებზე ასევე მრავალფეროვანი აზრების გამო.
წარმოშობა
"„ყველამ შეიგრძნო [Proof-ის] დაკარგვა, მისი ბავშვებიდან და მეუღლიდან, დანარჩენებამდე. მაგრამ, რაღაც მიზეზით, მოგვიანებით, ისე ვიგრძენი, თითქოს ყოველივე მხოლოდ მე შემეხო. შესაძლოა, მაშინ მეტად ეგოისტურად ვიქცეოდი. ალბათ, ძალიან დიდი დარტყმა იყო. უბრალოდ დამაბრმავა. სრულ სიბნელეში დავიმალე, ყველაფერთან ერთად, წამლებთან, ფიქრებთან, ყველაფერთან. და რაც უფრო მეტ წამალს მოვიხმარდი, მთელ ამ დეპრესანტებს, სულ უფრო დეპრესიული ვხდებოდი, უფრო მეტად მეზიზღებოდა საკუთარი თავი“"
ემინემის მომავალი ალბომის შესახევ ვარაუდები გაჩნდა 2007 წლის შუა პერიოდში, 50 Cent-ის და Stat Quo-ს, Shady Records-ის ყოფილი კლიენტების საუბრებიდან. აგრეთვე Bizarre-მა – ჰიპ-ჰოპ ჯგუფ D12-ის წევრმა – განაცხადა, რომ კოლექტივის მესამე სტუდიური ალბომის გამოცემა გადაიდო, ვინაიდან Interscope Records-ს თავდაპირველად სურდა ემინემის ალბომის გამოშვება. წლის ბოლომდე სხვადასხვა ინტერვიუში Shady Records-ის შემსრულებლებმა – მათ შორის იყვნენ The Alchemist, ბიშოპ ლემონტი, Cashis და ობი ტრაისი – ახსენეს, რომ ემინემი ახალ ალბომზე მუშაობდა. 2007 წლის 12 სექტემბერს, WQHT-ის Hot 97-სთან სატელეფონო საუბრისას ემინემმა განაცხადა, რომ უმოქმედოდ იყო და არ იცოდა, გამოაქვეყნებდა თუ არა უახლოეს მომავალში ახალ მასალას. მან აგრეთვე დაამატა, რომ იმ დროისთვის სტუდიაში უკვე დიდი ხნის განმავლობაში მუშაობდა და პირადი პრობლემები მოგვარებული ჰქონდა. თუმცა, 2007 წლის დეკემბერში იგი მოხვდა საავადმყოფოში მეტადონის გადაჭარბებული რაოდენობით მიღების გამო. 2008 წლის დასაწყისში მან დაიწყო 12 ეტაპიანი კურსის გავლა, რათა ამ დამოკიდებულებისგან განკურნებულიყო. შემდგომში, ერთ-ერთ ინტერვიუში რეპერი აცხადებდა, რომ 2008 წლის 20 აპრილიდან ფხიზელი იყო.
ჩაწერა
2005 წელს ემინემი ჩაწერას განაგრძობდა და სიმღერების ნაწილი გამოუშვა Shady Records-ის მიერ გამოცემულ Eminem Presents: The Re-Up-ზე. 2007 წლის დასაწყისში მან მოამზადა „Beautiful“ – მოგვიანებით ახალი ალბომის მეხუთე და უკანასკნელი სინგლი, აგრეთვე ერთ-ერთი, რომელიც არაფხიზელ მდგომარეობაში შეიქმნა. Relapse-ის ჩაწერის ძირითადი სტადია დაიწყო წამლებზე დამოკიდებულებისგან განკურნების 12 ეტაპიანი პროგრამის გავლის შემდეგ. 25 სიმღერაზე მუშაობდა მუსიკალური პროდიუსერი ჯეფ ბასი (Bass Brothers), ემინემის დიდი ხნის მეგობარი. Proof-ის დაღუპვისგან დათრგუნულ რეპერს დაეწყო შემოქმედებითი კრიზისი, რის გამოც ყოველივე, რასაც წერდა, მისი აზრით, არ ღირდა გამოსაცემად. ამიტომ ბასმა აირჩია ისეთი პროდიუსერული ტაქტიკა, რომელიც რეპერს საშუალებას მისცემდა არსებულ ფარგლებს გარეთ გასვლას. წინა წლებისგან განსხვავებით, ემინემი ამჯერად იწერდა თითო ან რამდენიმე სტრიქონს, შემდეგ ჩერდებოდა და სხვა სტრიქონებს ამატებდა. ამავე პერიოდში, შემსრულებლის სიმღერების უფლებების ხელმძღვანელ ჯოელ მარტინის თქმით, ისე მოხდა, რომ ემინემმა დაიწყო სხვა სიმღერების დამატებაც, თუმცა ამას თავად არ ამჩნევდა. ხშირად იწერდა მასალას, რომელსაც თავდაპირველად სხვა შემსრულებლებისთვის ამზადებდა, მაგრამ საბოლოო შედეგი ამ შემთხვევაში მოსწონდა.
ფერნდეილში (მიჩიგანი) რეპერმა შეიძინა ახალი სტუდია, Effigy Studio, რითაც დასრულდა მისი ურთიერთობა წინა პროდიუსერულ გუნდთან სტუდიიდან 54 Sound (მათ შორის ჯეფ ბასთან და მის ძმასთან). 2007 წლის სექტემბერში Dr. Dre-მ ახსენა, რომ ორი თვის განმავლობაში აპირებდა Relapse-ზე მუშაობას. ასეთ პროდიუსერთან თანამშრომლობამ ემინემს საშუალება მისცა, ყურადღება გადაეტანა სიმღერების შექმნის პროცესზე და არა პროდიუსერულ მხარეზე, რომელსაც Dr. Dre ხელმძღვანელობდა. მან ეს არჩევანი გაამართლა იმით, რომ მასსა და Dre-ს შორის დიდი ხნის ჩამოყალიბებული თანამშრომლობა და მუსიკალური „ქიმია“ არსებობდა. შედეგად, ემინემმა შეძლოა Dre-ს კატალოგიდან ისეთი რიტმების აღება, რომლებიც სწორი რითმების გამოყენების ამოცანის წინაშე აყენებდნენ. ალბომის შექმნა Effigy Studio-ში გაგრძელდა ერთი წლის შემდეგ, ხმისჩამწერი სესიებით ორლანდოში (ფლორიდა), 2008 წლის სექტემბერში. ამ დროისთვის ემინემმა კვლავ დაიწყო ლექსების ისეთი ტემპით წერა, რომ მათ ჩასაწერად უფრო მეტი დრო სჭირდებოდა, ვიდრე შესაქმნელად. შემოქმედებითი აღმავლობის მიზეზად მან დაასახელა სიფხილზე, ამბობდა რა, რომ მისი გონება გათავისუფლდა იმ ქაოსისგან, რომელიც „აჩერებდა“ უკანასკნელ წლებში წამლების გადაჭარბებით გამოყენებისას. Dr. Dre ყოველ ახალ სიმღერაზე მუშაობის დაწყებისას ემინემს გადასცემდა CD-ზე ჩაწერილ რიტმებს. რეპერი ცალკე ოთახში იჯდა, უსმენდა მათ, არჩევდა მისთვის უფრო საინტერესოს და შთამბეჭდავს, შემდეგ წერდა ტექსტებს ამ ინსტრუმენტული ნაწილებისთვის, ხოლო Dr. Dre და მისი პროდიუსერული გუნდი კვლავ ქმნიდა ახალ მელოდიებს. როდესაც თვლიდა, რომ ტექსტების საკმარისი რაოდენობა შექმნა, ემინემი მთელი დღის განმავლობაში იჯდა და სიმღერებს მანამდე იწერდა, სანამ ხმას დაკარგავდა და ვეღარ მუშაობდა შემდეგი დღეების განმავლობაში. ასეთ შემთხვევაში იგი უბრალოდ იჯდა და ახალი სიმღერების ტექსტებზე მუშაობდა. ასეთი მუშაობა გაგრძელდა ექვსი თვის განმავლობაში და საკმარისი რაოდენობის მასალა შეგროვდა ახალი ალბომისთვის, რომელსაც თავდაპირველად Relapse 2 ეწოდებოდა – შემდგომში იგი გამოვიდა როგორც Recovery.
ამ პერიოდში რამდენიმე სიმღერამ, განკუთვნილმა Relapse-ში შესატანად, გაჟონა ინტერნეტში. მათ შორის იყო ჯერ დაუსრულებელი „Crack a Bottle“. მისი ჩაწერა დასრულდა 2009 წლის იანვარში. სიმღერის ჩაწერაში შემსრულებლების სახით აგრეთვე მონაწილეობდნენ Dr. Dre და 50 Cent. მიუხედავად გაჟონვისა, ალბომზე მუშაობა დაასრულეს თითქმის აბსოლუტურ გასაიდუმლოებულ ვითარებაში, როგორც ბრიტანული The Independent წერდა. ალბომის შესახებ არავითარ ინფორმაციას ფლობდა Polydor Records-სიც, Interscope-ის მფლობელი. 23 აპრილს ემინემმა განაცხადა, რომ მხოლოდ ის და Dre ფლობდნენ Relapse-ის საბოლოო ვერსიის ასლებს. მენეჯერ პოლ როზენბერგის განცხადებით, ჩანაწერი არ ინახებოდა ემინემის ლეიბლებშიც, რათა არ მომხდარიყო მისი ბუტლეგის სახით გავრცელება.
მუსიკა და ტექსტები
XXL-თან ინტერვიუში ემინემმა განაცხადა, რომ Relapse-ის ჩანაფიქრი იყო წამლებზე დამოკიდებულების დასრულება და ისეთი სტილით შესრულება, თითქოს იგი კვლავ წამლებს იყენებდა და, ამასთან, Slim Shady-ს ალტერ-ეგოს დაბრუნება. ჟურნალისტ დეტუონ თომასის თანახმად, ემინემისთვის შთაგონებად იქცა როგორც წამლებთან გამოცდილება, ასევე დოკუმენტური ფილმები დამნაშავეებზე და სერიულ მკვლელებზე, ვინაიდან რეპერს აინტერესებდა სერიული მკვლელების და მათი აზროვნების შესწავლა. The New York Times-თან 2009 წლის ინტერვიუდან:
"„ყველა ვუსმენთ ამ ხალხს, ან ვხედავთ, ყველგან არიან. როგორ გამოიყურება სერიული მკვლელი? გამორჩეული არ არის. შენ გგავს. შესაძლოა, მეზობლად ასეთი ცხოვრობს. მე რომ მეცხოვრა თქვენს მეზობლად, თქვენ იქნებოდით.“"
მუსიკალური კრიტიკოსი რობერტ კრისტგოუ ალბომის პირველ სტრიქონში, ფრაზაში „horror corridor“ (საშინელებათა დერეფანი) „ჰორორკორის“ დამალულ მნიშვნელობას ხედავს. ბენ კაპლანმა (Vancouver Courier) ასევე მიაკუთვნა ალბომი ჰორორკორის ჟანრს. ენ პაუერსი (Los Angeles Times) წერდა, რომ ალბომის „ჰორორკორული სცენებით“ ემინემი წარმოდგენილია, როგორც „თერაპიული ფარისევლობისგან წარმოშობილი შეშლილი“. ჟურნალისტი რობ შეფილდი აღნიშნავდა წამლების გამოყენების ციტირებას და ამბობდა, რომ Relapse არის კომიკოს რიჩარდ პრაიორის „Live on the Sunset Strip“-ის „ჰიპ-ჰოპ ვერსია“.
სქოლიო
კატეგორია:ემინემის ალბომები კატეგორია:2009 წლის ალბომები კატეგორია:ალბომები Dr. Dre-ს პროდიუსერობით კატეგორია:ალბომები ემინემის პროდიუსერობით კატეგორია:Aftermath Entertainment-ის ალბომები კატეგორია:Interscope Records-ის ალბომები კატეგორია:Shady Records-ის ალბომები კატეგორია:Interscope Geffen A&M Records-ის ალბომები
მანორ სოლომონი
მანორ სოლომონი (დ. 24 ივლისი, 1999) — ებრაელი ფეხბურთელი. საფეხბურთო კლუბ „ფულემისა“ და ისრაელის ეროვნული საფეხბურთო ნაკრების წევრი. შეუძლია ითამაშოს როგორც გარემარბის, აგრეთვე შემტევი ნახევარმცველის პოზიციაზე. იყო ისრაელის 16, 17, 18, 19 და 21 წლამდე ფეხბურთელთა ნაკრებების წევრი.
რესურსები ინტერნეტში
კატეგორია:დაბადებული 24 ივლისი კატეგორია:დაბადებული 1999 კატეგორია:დონეცკის შახტარის ფეხბურთელები
მიაზები
220პქ|მინი|მარჯვნივ|კატის მიაზი მიაზები (< μυῖα) — ადამიანისა და ცხოველების დაავადებები, რომლებსაც იწვევს ბუზის მატლების პარაზიტობა. ბუზებს შეუძლიათ კვერცხები დადონ პროდუქტებზე, კანის დაზიანებულ ადგილებში, ადამიანისა და ცხოველის ორგანიზმის ბუნებრივ ღრუებში შეაშხაპუნონ კვერცხის შემცველი სეკრეტი. მიაზების კლინიკური ნიშნები სხვადასხვაგვარია და დამოკიდებულია პარაზიტის სახეობაზე. სხეულში მატლების ადგილსამყოფელის მიხედვით განარჩევენ ქსოვილისა და ღრუს მიაზებს, მატლების პარაზიტობის ხასიათის მიხედვით — შემთხვევითს, ფაკულტატურსა და ობლიგატურს.
მკურნალობა: მატლების მოცილება მათ მიერ გაკეთებული შესასვლელებიდან, ჭრილობებიდან, წყლულებიდან (პინცეტით); თვალის კონიუქტივიდან და კუჭიდან (ამორეცხვით); ნაწლავიდან (ანტიჰელმინთური საშუალებების გამოყენებით). ცხოველებში ფაკულტატური მიაზების დროს იყენებენ ინსექტიციდებს. პროფილაქტიკა: ბუზების განადგურება; რეპელენტების, ფანჯრის ბადეების, დამცავი ტანსაცმლის გამოყენება; პირადი და საცხოვრებლის ჰიგიენის დაცვა; დასახლებული პუნქტების სანიტარული კეთილმოწყობა; საკვების თერმული დამუშავება, ცხვრის კრეჭისა და ცხოველების კასტრაციის დროს მიღებული ჭრილობის დროული დამუშავება, ცხოველთა ლეშისა და ნაგვის უტილიზაცია.
სქოლიო
კატეგორია:ცხოველთა დაავადებები კატეგორია:ტროპიკული დაავადებები კატეგორია:პარაზიტული დაავადებები
NGC 7431
რესურსები ინტერნეტში
კატეგორია:გალაქტიკები კატეგორია:პეგასის თანავარსკვლავედი
ლუენა (ესპანეთი)
ლუენა (Luena) — ქალაქი და მუნიციპალიტეტი ესპანეთში, შედის კანტაბრიის პროვინციის ლოს-ვალიეს-პასიეგოსის კომარკის შემადგენლობაში. ფართობი — 25,96 კმ². მოსახლეობა — 1 204 კაცი (2020 წ.).
სქოლიო
კატეგორია:კანტაბრიის მუნიციპალიტეტები კატეგორია:კანტაბრიის ქალაქები
პაულო კოელიო
პაულო კოელიო (Paulo Coelho; დ. 24 აგვისტო, 1947) — ბრაზილიელი მწერალი, ლირიკოსი.
დაიბადა რიო-დე-ჟანეიროში. სწავლობდა იურიდიულ ფაკულტეტზე, თუმცა 1970 წელს სწავლა მიატოვა და სამოგზაუროდ გაემართა ცენტრალურ ამერიკაში, შემდგომში კი ევროპასა და ჩრდილოეთ ამერიკაში. ორი წლის შემდეგ ბრაზილიაში ბრუნდება და პოპულარული მუსიკისთვის ლექსების წერას იწყებს მუსიკოს რაულ სეიხასთან ერთად.
მოგვიანებით ჰოლანდიაში ხვდება ადამიანს, რომელსაც მოიხსენიებს „ჟ“-თი, და რომელმაც, როგორც თავად ამტკიცებს, მისი ცხოვრება პოლარულად შეცვალა და ქრისტიანობის თავდადებული მიმდევარი გახდა. ამ დროიდან ის კათოლიკური ჯგუფის „რამ“-ის (Regnus Agnus Mundi) წევრი ხდება, სადაც „ჟ“ მისი მასწავლებელია.
ამჟამად მეუღლე ქრისტინასთან ერთად ცხოვრობს რიო-დე-ჟანეიროსა და ტარბში (საფრანგეთი).
შემოქმედება
პაულო კოელიოს ეკუთვნის ისეთი ცნობილი რომანები, როგორებიცაა:
სქოლიო
კატეგორია:ბრაზილიელი მწერლები კატეგორია:დაბადებული 1947 კატეგორია:პაულო კოელიო კატეგორია:ბრაზილიელი ბლოგერები კატეგორია:ბრაზილიელი მამაკაცი რომანისტები კატეგორია:პორტუგალიურენოვანი მწერლები კატეგორია:რომის კათოლიკური ეკლესიის მწერლები კატეგორია:XX საუკუნის ბრაზილიელი მამაკაცი მწერლები კატეგორია:XXI საუკუნის ბრაზილიელი მამაკაცი მწერლები კატეგორია:XX საუკუნის ბრაზილიელი რომანისტები კატეგორია:XXI საუკუნის ბრაზილიელი რომანისტები კატეგორია:მამაკაცი ბლოგერები კატეგორია:ბრაზილიელი სამეცნიერო ფანტასტიკის ჟანრის მწერლები
იმიერბაიკალეთი
იმიერბაიკალეთის რელიეფი განისაზღვრება დასავლეთ ნაწილში ხამარ-დაბანის, ჯიდინსკის და ბარგუზინსკის მაღალი მთების მონაცვლეობით, რომელიც აღმოსავლეთით და სამხრეთით გადადის შუა მთიან ზოლში (მალხანსკი, იაბლონოვი, ჩერსკი, დაურსკი, მოგოიტუჩოჩოვსკი, ნერჩინსკი, შილკინსკი, არგუნსკი, ოლეკმინსკი სტანოვიკი, ვიტიმის პლატო და სხვა) და მთათაშორისი აუზები (გუსინოოზიორსკაია, ბარგუზინსკაია, ვერხნეანგარსკაია და სხვ.). ჩრდილოეთ იმიერბაიკალეთში, სტანოვოს ზეგანის ძლიერად დაშლილი მაღალმთიანი ქედებია მყინვარებით.
კლიმატი მკვეთრად კონტინენტურია (+ ციმბირის ანტიციკლონი). ზამთარი გრძელი და მკაცრია. იანვრის საშუალო ტემპერატურა მერყეობს -23°C-დან სამხრეთით -33°C-მდე ჩრდილოეთით და სამხრეთ-აღმოსავლეთით, რეგისტრირებული აბსოლუტური მინიმუმით -58°C.
ზაფხული თბილია, მაღალმთიანეთში გრილი. ივლისის საშუალო ტემპერატურაა 10 °C-დან 20 °C-მდე აუზებში, მთებში 5 °C-დან 7 °C-მდე დაახლოებით 2500 მ სიმაღლეზე. ზაფხულის მაქსიმალური ტემპერატურა ივნისში და ივლისის დასაწყისში საშუალოდ 40-45 °C აღწევს.
ნალექების რაოდენობა იზრდება სამხრეთ-აღმოსავლეთიდან ჩრდილო-დასავლეთისაკენ და აუზებიდან (300 მმ) ქედების მწვერვალებამდე (წელიწადში 1000 მმ-მდე). მინი|სანავიგაციო რუკა, მასშტაბით 1:1 000 000. მოიცავს [[ჩინეთი|ჩინეთს, მონღოლეთს სსრკ-ს]] მინი|სანავიგაციო რუკა, მასშტაბით 1:1 000 000 იმიერბაიკალეთის მდინარეები მიეკუთვნება ამურის, ლენას და ბაიკალის აუზებს, მათგან ყველაზე დიდია ვიტიმი, ოლეკმა, სელენგა, ჯიდა, შილკა, არგუნი.
იმიერბაიკალეთის მნიშვნელოვანი ნაწილი ეკუთვნის ტაიგის ზონას, სამხრეთიდან ესაზღვრება ტყე-სტეპები და მშრალი სტეპები. მთა-ქვაბულოვანი რელიეფი იწვევს ჰორიზონტალური და მაღალმთიანი ზონალური ლანდშაფტების ერთმანეთში გადახლართვას. სამხრეთ-აღმოსავლეთ იმიერბაიკალეთის დაბალი მთების, დაბლობების და აუზების ნაწილი ბალახოვან სტეპებს აქვს დაკავებული. მთათაშორისი აუზების გარეუბანები და მთის ფერდობების ქვედა ნაწილი 1200 მ-მდე დაფარულია მთის ტყე-სტეპებით (არყის, ცაცხვისა და ასპენის ტყეები იკვეთება სტეპების მონაკვეთებით), 1200-დან 1900 მ-მდე არის მთიანი ტაიგა. გვხვდება ციმბირული კედარი, 1600 მ ზემოთ იწყება ლიქენის ტუნდრა, იმიერბაიკალეთის სამხრეთ ნაწილში — ფოთლოვან-არყოვანი და ფიჭვის ტყეები.
იმიერბაიკალეთში არის იმიერბაიკალეთის ეროვნული პარკი, ბაიკალის, ბარგუზინსკის,სოხონდინსკის და დაურსკის ნაკრძალები.
იმიერბაიკალეთის გეოლოგია უკიდურესად მდიდარია. არის უკვე განვითარებული სამთო და მადნეულის საბადოები. ასევე არის ბევრი აღმოჩენილი, მაგრამ არა შესწავლილი მინერალური საბადო.
სქოლიო
კატეგორია:იმიერბაიკალეთის მხარე კატეგორია:აზიის მთათა სისტემა
ტოტალიტარული დემოკრატია
ტოტალიტარული დემოკრატია — ტერმინი, რომელიც ფართოდ გავრცელდა ებრაელი ისტორიკოსის იაკობ ლეიბ ტალმონის დამსახურებით. აღნიშნავს მმართველობის სისტემას, რომელშიც კანონიერად არჩეული წარმომადგენლები ინარჩუნებენ ეროვნული სახელმწიფოს მთლიანობას, რომლის მოქალაქეებიც, მიუხედავად იმისა, რომ მინიჭებული აქვთ ხმის მიცემის უფლება, მცირედით ან საერთოდ არ მონაწილეობენ გადაწყვეტილებების მიღების პროცესში. ეს ფრაზა მანამდე გამოყენებული იქნა ბერტრან დე ჟუვენელის და ედუარტ ჰარეტ კარის მიერ. შემდგომში ფრაზა გამოიყენეს ფრედერიკ უილიამ ენგდალმა და შელდონ უოლინმა.
სქოლიო
კატეგორია:ავტორიტარიზმი კატეგორია:ტოტალიტარიზმი კატეგორია:ისტორიოგრაფია კატეგორია:ისტორიის ფილოსოფია
კუბის გაორკეცება
კუბის გაორკეცება — უძველესი კლასიკური ამოცანა ისეთი კუბის აგების შესახებ, რომლის მოცულობა ორჯერ აღემატება მოცემული კუბის მოცულობაზე. კუბის გაორკეცების ამოცანას ხშირად უწოდებენ დელოსის ამოცანასაც, ვინაიდან კუნძულ დელოსის (ეგეოსის ზღვა) მოსახლეობის ეპიდემიისგან გადასარჩენად ორაკულმა მოითხოვა ორჯერ გაედიდებინათ კუბური შესაწირავი ისე, რომ არ შეეცვალათ მისი ფორმა. ამოცანა დაიყვანება \sqrt[3]{2} სიგრძის მქონე მონაკვეთის აგებამდე, რაც (როგორც ეს დაამტკიცეს XIX საუკუნეში) შეუძლებელია მხოლოდ ფარგლისა და სახაზავის საშუალებით. ამოცანა ამოხსნადი იქნება, თუ მისი ამოხსნისთვის გამოვიყენებთ მაგალითად კონუსურ კვეთებს.
ლიტერატურა
კატეგორია:მათემატიკა კატეგორია:გეომეტრია კატეგორია:მათემატიკური ამოცანები
ქვემო ყანდაურა
ქვემო ყანდაურა — სოფელი საქართველოში, საგარეჯოს მუნიციპალიტეტში, თემის ცენტრი (ქვემო ყანდაურა, ზემო ყანდაურა). მდებარეობს გომბორის ქედის სამხრეთ-დასავლეთ კალთაზე, ზღვის დონიდან 680 მეტრი, საგარეჯოდან 28 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 1013 ადამიანი.
სქოლიო
კატეგორია:საგარეჯოს მუნიციპალიტეტის სოფლები
Scarface: The World Is Yours
Scarface: The World Is Yours — ვიდეო თამაში, რომელიც შექმნა Radical Entertainment-მა და გამოსცა Sierra Entertainment-მა. თამაში დაფუძვნებულია 1983 წლის ფილმ ნაიარევ სახეზე. თამაშში ალ პაჩინო ახმოვანებს ტონი მონტანას ხმას. იგი გამოიცა პერსონალური კომპიუტერისთვის, PlayStation 2-ისა და Xbox-ისთვის 2006 წლის 8 ოქტომბერს, ხოლო Wii-სთვის 2007 წლის 12 ივნისს.
რესურსები ინტერნეტში
კატეგორია:2006 წლის ვიდეო თამაშები კატეგორია:PlayStation 2-ის თამაშები კატეგორია:Wii-ის თამაშები კატეგორია:Xbox-ის თამაშები კატეგორია:Windows-ის თამაშები კატეგორია:არახაზოვანი ვიდეო თამაშები კატეგორია:მესამე პერსონაჟის სროლები
მორვილი
მორვილი — მთა საქართველოში, აჭარის ავტონომიურ რესპუბლიკაში, ქობულეთის მუნიციპალიტეტში. მდებარეობს ქობულეთ-ჩაქვის ქედის უკიდურეს ჩრდილო-აღმოსავლეთ ნაწილში. სიმაღლე ზღვის დონიდან 1728 მ. კალთები დანაწევრებულია მდინარეების ჩაქვისწყლის, კინტრიშისა და აჭარისწყლის შენაკადთა სათავეებით. აგებულია შუაეოცენური ტუფ-ბრექჩიებითა და ტუფებით. შემოსილია ფართოფოთლოვანი (რცხილნარ-წიფნარი) ტყით.
ლიტერატურა
კატეგორია:აჭარის ავტონომიური რესპუბლიკის მთები
Driver
Driver (მძღოლი) — ვიდეო თამაშის სერია, რომელიც შექმნა Reflections Interactive-მა (ახლა Ubisoft Reflections). თავდაპირველად გამოსცა GT Interactive-მა, შემდეგ კი Atari, ხოლო დღესდღეობით გამოსცემს Ubisoft. თამაშის გეიმპლეი მოიცავს სარბოლო, მოქმედებითისა და სროლების ჟანრების ელემენტებსა და ღია სამყაროს გარემოს. 1999 წლიდან მოყოლებული გამოშვებული იქნა ხუთი თამაში სერიიდან.
Driver
პირველი გამოცემა Driver-ის სერიიდან გამოშვებული იქნა Playstation-ისთვის 1999 წლის 30 ივნისს.მოგვიანებით, 2000 წლის დეკემბერში შეიქმნა Game Boy Color-ისთვის, 2000 წელს - Windows-ისთვის, 2000 წლის დეკემბერში - Mac-ისთვის, ხოლო iOS-ზე გამოშვებული იქნა ყველაზე ბოლოს, 2009 წლის დეკემბერში. თამმაში მოთამაშე მართავს ყოფილ ავტომრბოლელს ჯონ ტანერს, რომელიც სინამდვილეში აღმოჩნდება პოლიციის დეტექტივი. თამაში შთაგონებულია ისეთი ფილმებით, როგორებიც არის მძღოლი, ბულიტი. დაფუძნებულია 4 რეალურ ქალაქზე, ესენია: მაიამი, სან-ფრანცისკო, ლოს-ანჯელესი და ნიუ-იორკი.
Driver 2
მეორე ნაწილი თამაშის სერიიდან, გამოშვებული 2000 წლის 13 ნოემბერს PlayStation-ისთვის, Infogrames მიერ (დღეს Atari), ხოლო მოგვიანებით, 2002 წლის 4 ოქტომბერს პორტირებული იქნა Game Boy Advance-ზე. თამაშში კვლავ ფიგურირებს დეტექტივი ჯონ ტანერი მის პარტნიორ ტობიას ჯონსთან ერთად. თამაში დაფუძნებულია რეალურ ქალაქებზე - (ჩიკაგო, ჰავანა, ლას-ვეგასი, რიო-დე-ჟანეირო). ის არის პირველი თამაში სერიიდან, რომელშიც ჩადებული არის 2 მოთამაშის რეჟიმი, მოხრილი გზები და მანქანიდან გადმოსვლის და სხვა მანქანის გატაცების შესაძლებლობა.
Dirver 3
მესამე ნაწილი სერიიდან და პირველი - რომელმაც მიიღო M რეიტინგი ESRB-ისგან, (პირველმა ორმა ნაწილმა მიიღო T) გამოშვებული იქნა PlayStation 2-ისა და Xbox-ისთვის 2004 წლის 21 ივნისს. ერთიანობაში მიიღო უარყოფითი შეფასება კრიტიკოსებისგან, როგორიც არის სიუჟეტი, ცუდი კონტროლი და ა.შ. (მიუხედავად იმისა, რომ თამაშში პირველად იქნა გამოყენებული ცეცხლსასროლი იარაღი). თამაშში მიმდინარეობა ხდება ქალაქ მაიამში, ნიცასა და სტამბოლში. შემდგომში თამაში პორტირებული იქნა Windows-სა და Game Boy Advance-ზე.
Driver: Parallel Lines
მეოთხე ნაწილი სერიიდან. რელიზი შედგა 2006 წლის 14 ნოემბერს, PlayStation 2-სა და Xbox-ზე, ხოლო Windows-სა და Wii-თვის - 2007 წლის 26 ივნისს. სერიებიდან გამოირჩევა ძალადობრივი სცენებით, რომელიც +18 ნიშნით იქნა შეფასებული.
თამაში შესამჩნევად განსხვავდება მისი წინამორბედებისაგან. წინა სერიების გმირი ჯონ ტანერი მონაწილეობს მცირე ხნით. მოქმედება ხდება ნიუ-იორკში. ამჯერად მთავარი გმირის როლში გვევლინება არა პოლიციის ოფიცერი, არამედ კრიმინალი სახელად TK. მიმდინარეობა ხდება 1978 წლიდან 2006 წლამდე, სადაც მთავარი გმირი 28 წლის შემდეგ გამოდის ციხიდან. თამაშმა მიიღო დადებითი შეფასება, თუმცა გაყიდვების მხრივ წარუმატებელი აღმოჩნდა.
Camponotus rufoglaucus feae
Camponotus rufoglaucus feae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ს გვარიდან.
Driver
Driver 76
Driver 76 არის PlayStation Portable-ის ექსკლუზივი დრაივერის სერიებში. თამაშის პროცესი მიმდინარეობს ნიუ-იორკში, Parallel Lines-ის პირველი პერიოდში მომხდარი მოვლენებიდან ორი წლის შემდეგ. მთავარი გმირი არის TK-ის მეგობარი რეი, რომელიც მეორეხარისხოვანი პერსონაჟია Parallel Line-ში. იგი შემუშავებული იქნა Sumo Digital-ის მიერ.გამოვიდა 2007 წლის 8 მაისს.
Camponotus rufoglaucus feae
სქოლიო
კატეგორია:Camponotus
Driver
Driver: San Francisco
თამაშში მოქმედება ხდება ქალაქ სან-ფრანცისკოში, სადაც პროტაგონისტი არის წინა სერიებიდან ცნობილი პერსონაჟი ჯონ ტანერი.იგი კომაში იყო გადატანილი ავარიის შემდეგ. თამაში მიმდინარეობს ტანერის კომის პერიოდში, მის სიზმრებში. Wii ვერსიის თამაშის სიუჟეტი განსხვავდება სხვა Driver-ის სერიიდან. ის წარმოადგენს ორიგინარული თამაშის Driver წინარეისტორიას.
ამ თამაშში, დეველოპერებმა გადაწყვიტეს ამოეღოთ მანქანიდან გადმოსვლის შესაძლებლობა. ამას გარდა, მათ შექმნეს ახალი მექანიზმი "ცვლა" (ინგლ:Shift), რომელიც საშუალებას იძლევა მანქანიდან გადმოსვლის გარეშე ერთი მანქანიდან მეორე მანქანაში გადასვლას.
თამაშმა მიიღო დადებითი შეფასება კრიტიკოსების მხრიდან. იგი, ასევე კომერციულად წარმატებული აღმოჩნდა.
Driver:Renegade 3D
Nintendo 3DS-ის ექსკლუზივი. მასში კვლავ ფიგურირებს ჯონ ტანერი, რომელიც ცდილობს ნიუ იორკის კრიმინალური ბანდების განადგურებას საკუთარი ხელებით. თამაში გამოვიდა 2011 წლის 1 სექტემბერს ავსტრალიაში.
Driver: Speedboat Paradise
უფასო თამაში გამოსული მობილურ პლატფორმაზე, iOS-სა და Android ოპერაციულ სისტემებზე
მსგავსი თამაშები
Driver: Vegas (გამოვიდა 2006 წელს) და Driver: LA Undercover (გამოსული 2007 წელს) წარმოადგენს მობილური პლატფორმის ექკლუზიურ თამაშებს. აქაც, კვლავ თამაშის მთავარ გმირად გვევლინება ჯონ ტანერი. Driver: Vegas-ში მიმდინარეობა ხდება ქალაქ ლას-ვეგასში. ჯონ ტანერი ცდილობს შური იძიოს ჩარლს ჯერიკოზე Driver 3-ში მომხდარი მოვლენების გამო. ხოლო Driver: LA Undercover-ში თამაში მიმდიონარეობს ლოს-ანჯელესში, სადაც ტანერი ცდილობს ქალაქის მაფიის წევრების განადგურებას.
C.O.P. The Recruit
2009 წლის 3 ნოემბერს Ubisoft-მა C.O.P. The Recruit გამოუშვა Nintendo DS-ისთვის. იგი დარეგისტრირებული იყო სხვადასხვა სახელწოდებებით, ერთ-ერთ მათგანს წარმოადგენს სახელწოდება Driver: The Recruit. .
სქოლიო
კატეგორია:მოქმედებითი-სათავგადასავლო თამაშები კატეგორია:ღია სამყაროს ვიდეო თამაშები კატეგორია:ვიდეო თამაშების ფრენჩაიზები კატეგორია:Driver კატეგორია:ორგანიზებული დანაშაულებრივი ვიდეო თამაშები კატეგორია:სარბოლო ვიდეო თამაშები კატეგორია:ვიდეო თამაშები შემუშავებული გაერთიანებულ სამეფოში
აიაკუჩოს ბრძოლა
აიაკუჩოს ბრძოლა (Batalla de Ayacucho) — გადამწყვეტი ბრძოლა პერუს დამოუკიდებლობისათვის ომში. გაიმართა 1824 წლის 9 დეკემბერს.
1824 წლის დასასრულისათვის როიალისტები კვლავ აკონტროლებდენენ პერუს სამხრეთ ნაწილს. ომში დამოუკიდებლობის მომხრეებს ხელმძღვანელობდნენ სიმონ ბოლივარი და ანტონიო ხოსე სუკრე, ხოლო ესპანელ როიალისტებს ვიცე–მეფე ხოსე დე ლა-სერნა. როიალისტების დანაკარგი დიდი იყო. რეზულტატიდან გამომდინარე ვიცე–მეფე იძულებული იყო საბოლოო კაპიტულაციისათვის ხელი მოეწერა.
სქოლიო
კატეგორია:პერუს ბრძოლები კატეგორია:ესპანეთის ბრძოლები კატეგორია:XIX საუკუნის ბრძოლები
ჯანდაცვა უზბეკეთში
მინი|უზბეკეთის საფოსტო მარკა-სამედიცინო პერსონალი ჯანდაცვა უზბეკეთში —1913  წელს თანამედროვე უზბეკეთის ტერიტორიაზე  იყო 63 საავადმყოფო 1ათ. საწოლით,  139 ექიმი.
1982 წელს შობადობა 10 ათას მცხოვრებზე  შეადგენდა 34, 5, სიკვდილიანობა — 7,2. ამავე წელს ქვეყანაში მუშაობდა 52,3 ათ. ექიმი (307 ექიმი 10 ათ. მცხ.). 6159 ფარმაცევტი,  147,7 ათ. საშ. სამედიცინო პერსონალი. სამედიცინო კადრებს ამზადებდა უზბეკეთის 4 სამედიცინო ინსტიტუტი, 1 ფარმაცევტული ინსტიტუტი და 21 სამედიცინო სასწავლებელი. აგრეთვე ექიმთა დახელოვნების ინსტიტუტი. მინი|[[სამარყანდი|სამარყანდის N1 პოლიკლინიკა]] პოსტსაბჭოთა პერიოდში უზბეკეთში ჯანმრთელობის დაცვის მდგომარეობა გაუარესდა. 1992-დან 2003 წლამდე ჯანდაცვის ხარჯები და საავადმყოფოების საწოლთა მოსახლეობასთან თანაფარდობა  თითქმის 50 პროცენტით შემცირდა. 2004 წელს უზბეკეთს 10 000 ადამიანზე ჰქონდა 53 საავადმყოფოს საწოლი. ძირითადი სამედიცინო ინსტრუმენტები, როგორიცაა ერთჯერადი ნემსები, საანესთეზიო საშუალებები  და ანტიბიოტიკები, დეფიციტურია. მიუხედავად იმისა, რომ ყველა მოქალაქეს ნომინალურად უფასო ჯანდაცვა ეკუთვნის, პოსტსაბჭოთა პერიოდში მექრთამეობა გახდა ჩვეულებრივი გზა სამთავრობო სისტემის ნელი და შეზღუდული მომსახურების თავიდან ასაცილებლად. 2000-იანი წლების დასაწყისში ეს პოლიტიკა მიზნად ისახავდა პირველადი ჯანდაცვის დაწესებულებების გაუმჯობესებას და სტაციონარული დაწესებულებების ღირებულების შემცირებას. 2006 წლის სახელმწიფო ბიუჯეტში ჯანდაცვის ხარჯებისთვის 11.1 პროცენტი იყო გამოყოფილი, ხოლო 2005 წელს — 10.9 პროცენტი.
მოსახლეობის ჯანმრთელობა
ყველაზე გავრცელებულ დაავადებებს შორისაა დაბინძურებულ სასმელ წყალთან დაკავშირებული დაავადებები: მუცლის ტიფი, ჰეპატიტი, დიზენტერია, ქოლერა და სხვადასხვა სახის სიმსივნე. სიკვდილიანობის ძირითად გამომწვევ მიზეზებს შორისაა გულ-სისხლძარღვთა, სასუნთქი და საჭმლის მომნელებელი სისტემის დარღვევები, ასევე ინფექციური და პარაზიტული დაავადებები. ჟურნალ Lancet- ში გამოქვეყნებულმა 2019 წლის კვლევამ აჩვენა, რომ 100 000 ადამიანზე წელიწადში 892 სიკვდილიანობის შემთხვევა საკვებისგანაა გამოწვეული,  რაც ყველაზე მაღალი მაჩვენებელია მსოფლიოში.
დედათა და ბავშვთა ჯანმრთელობა
დედათა სიკვდილიანობის მაჩვენებელი 2010 წელს უზბეკეთში 100 000 დაბადებულზე 30 ადამიანია. ეს არის 2008 წელთან  შედარებით — 44.6  და 1990 წელთან შედარებით — 61.1.
5 წლამდე ასაკის ბავშვთა სიკვდილიანობის რაოდენობა 1000 დაბადებულზე შეადგენს 38-ს, ხოლო ახალშობილთა სიკვდილიანობა 5 წლამდე ასაკის ბავშვთა სიკვდილიანობის პროცენტული მაჩვენებელია — 48. უზბეკეთში, ორსული ქალების სიკვდილიანობის რისკი 1400-დან 1-ია.
COVID-19– ის გავრცელება უზბეკეთში
დადასტურდა, რომ კორონავირუსის პირველი შემთხვევა გამოვლინდა უზბეკეთის მოქალაქეში, რომელიც საფრანგეთიდან დაბრუნდა 2020 წლის 15 მარტს. უზბეკეთის ჯანდაცვის სამინისტროს აქვს იმ პირთა სია, რომლებიც კონტაქტში იმყოფებოდნენ დაზარალებულებთან, მათი იზოლირების გეგმით. ტაშკენტი განიხილავს კორონავირუსის საწინააღმდეგო რუსული ვაქცინების შეძენის შესაძლებლობას და აკვირდება ეპიდემიოლოგიურ სიტუაციას საზღვარგარეთ.
2021 წლის 31 მაისის მონაცემებით  დაფიქსირებულია 100,495 დადასტურებული შემთხვევა, 96, 223 გამოჯანმრთელებული და 690 გარდაცვლილი ადამიანი.
სქოლიო
კატეგორია:ჯანდაცვა კატეგორია:ჯანდაცვა ქვეყნების მიხედვით კატეგორია:ჯანდაცვა უზბეკეთში
ვარლამ ღვალაძე
ვარლამ ზაქარიას ძე ღვალაძე (დ. 5 ივნისი, 1893, სოფ. მორძგვეთი, ამჟამად ჭიათურის მუნიციპალიტეტი — გ. 16 ივლისი, 1944, თბილისი) — ქართველი ბიოქიმიკოსი, პედაგოგი და საზოგადო მოღვაწე, მცენარეთა ბიოქიმიისა და ენოქიმიის ერთ-ერთი ფუძემდებელი საქართველოში, საქართველოს აგრარული უნივერსიტეტის ერთ-ერთი დამაარსებელი, საქართველოს მეცნიერების დამსახურებული მოღვაწე (1942), სოფლის მეურნეობის მეცნიერებათა დოქტორი (1936), პროფესორი (1936). დაიბადა ზემო იმერეთის სოფ. მორძგვეთში, დეკანოზ ზაქარია ღვალაძის ოჯახში (ზაქარია იყო ჭიათურის რ-ნის სოფ. სვერიდან). მისი უფროსი ძმა ელეფთერ ღვალაძე (1879-1955) იყო ცნობილი პედაგოგი და საზოგადო მოღვაწე.
ბიოგრაფია
ვარლამ ღვალაძემ დაამთავრა თბილისის სახელმწიფო უნივერსიტეტის (თსუ) აგრონომიული ფაკულტეტი (1923) და ერთხანს იქვე მოღვაწეობდა. ითვლებოდა თსუ-ის პირველი რექტორის, პროფესორ პეტრე მელიქიშვილის ერთ-ერთ უახლოეს მოწაფედ. 1920-იანი წლების მეორე ნახევარში მივლინებული იყო ლენინგრადში (ამჟამად სანქტ-პეტერბურგი), ბიოქიმიის ინსტიტუტში. აქ იგი მუშაობდა აკადემიკოს ს. კორტიჩევის ლაბორატორიაში. აქ ვ. ღვალაძემ შეასრულა და გამოაქვეყნა თავისი ფართოდ ცნობილი ნაშრომი რძემჟავას დუღილის ქიმიის საკითხებზე. ეს გამოკვლევა მაშინვე გამოქვეყნდა გერმანულ და ფრანგულ სამეცნიერო პერიოდულ გამოცემებში. სამშობლოში დაბრუნების (1930) შემდეგ მეცნიერმა განაგრძო აქტიური მუშაობა დუღილის ქიმიის დარგში და საფუძველი ჩაუყარა ამ მიმართულებას საქართველოში. 1930 მან მონაწი;ეობა მიიღო სასოფლო-სამეურნეო ინსტიტუტის (ამჟამად სასოფლო-სამეურნეო უნივერსიტეტი) დაარსებაში და იმავე წელს დაინიშნა ქიმიის კათედრის დოცენტად და კომპლექსურ კვლევათა ლაბორატორიის გამგედ. 1931–1935 პარალელურად იყო მევენახეობა-მეღვინეობის ინსტიტუტის მის მიერვე დაარსებული ენოქიმიის ლაბორატორიის გამგე. 1932 გამოსცა ენოქიმიის დარგში პირველი ქართული სახელმძღვანელო. 1936 მიენიჭა მეცნიერებათა დოქტორის სამეცნიერო ხარისხი და პროფესორის სამეცნიერო წოდება. სადოქტორო დისერტაციაში მის მიერ წამოყენებულ იქნა ჰიპოთეზა, რომელიც ხსნის სპირტის ბუნებრივი დუღილის დროს მიმდინარე ყველა უმთავრეს ქიმიურ პროცესს. მოგვიანებით, მისგან დამოუკიდებლად იგივე შედეგი მიიღო ფრანგმა პროფესორმა ჟენევუამ. მრავალი წლის შემდეგ, 1962 წელს, თბილისში, მეღვინეთა და მევენახეთა მსოფლიო კონგრესზე, განსაკუთრებული ყურადღება დაეთმო ვ. ღვალაძის სამეცნიერო მემკვიდრეობას დუღილის ქიმიის დარგში. 1936 წელს მისი თაოსნობით სასოფლო-სამეურნეო ინსტიტუტში დაარსდა ბიოორგანული ქიმიის კათედრა, რომელსაც თავად ედგა სათავეში გარდაცვალებამდე. 1939–1943 იყო ინსტიტუტის ტექნოლოგიის ფაკულტეტის დეკანი, ხოლო 1942–1943 წლებში — პრორექტორი სამეცნიერო დარგში. 1940–1944 არჩეული იყო საქართველოს ქიმიკოსთა სამეცნიერო საზოგადოების ვიცე-პრეზიდენტად.
ვ. ღვალაძე გარდაიცვალა 1944 წელს, 51 წლის ასაკში. დაკრძალულია თბილისში, ვაკის სასაფლაოზე.
რიო-დე-ჟანეიროს კარნავალი
რიო-დე-ჟანეიროს კარნავალი — მსოფლიოში ყველაზე ცნობილი ფესტივალი, რომელიც რიო-დე-ჟანეიროს ქუჩებში იმართება და ყოველწლიურად 2 მილიონი ადამიანი მონაწილეობს. ეს კარნავალი ასევე ყველაზე დიდი კარნავალია მთელ მსოფლიოში. პირველი ფესტივალი 1723 წლით თარიღდება.
სამბას სკოლები
ტიპური რიოს კარნავალი შედგება მოცეკვავეებისგან, მოსიარულე ნავებისგან და ასევე მრავალფეროვნად და სახალისოდ ჩაცმული ხალხისგან, რომელიც რიოს ადგილობრივი სამბას სკოლებიდან არიან წარდგენილი (დაახლოებით 200-მდე, რომელიც გადანაწილებულია 5 დანაყოფში). სამბას სკოლები შედგება ადგილობრივი კვარტლებისგან, სადაც ასევე შესულია ახლო მცხოვრები რაიონები, მათი სურვილი კი კარნავალზე ერთად გამოჩენა და მშობლიური რაიონების წარმოჩენაა. უმაღლეს სამბას სკოლის ლიგას „სპეციალური ჯგუფი“ ჰქვია, სადაც შედიან: Unidos da Tijuca, Mocidade Independente, GRES Imperatriz Leopoldinense, GRES Uniao da Ilha do Governador, GRES Acadêmicos do Salgueiro, Portela (რომელიც სამბას ერთ-ერთი პირველი სკოლაა რიოში), GRES São Clemente, (პირველადი სახელი იყო GRES Estação Primeira de Mangueira, რომელიც დაარსებული იქნა სამბას კომპოზიტორ და მომღერალ კარტოლას მიერ, რომელიც ასევე ცნობილი იყო მისი გულშემატკივრობით საფეხბურთო კლუბ ფლუმინენსეს მიმართ), GRES Acadêmicos do Grande Rio, GRES Unidos de Vila Isabel, Beija-Flor de Nilópolis. და ასევე Inocentes de Belford Roxo, რომელმაც წარმატებით მოიგო 2012 წლის რიო კარნავალის შეჯიბრის ჯილდო.
ერთ-ერთ საყურებელ სანახაობად რიოს კარნავალზე სამბა სკოლებს შორის მეტოქეობა ითვლება (ისინი ამას „დების პაექრობას“ უწოდებენ); ეს კონკურსი მთელი კარნავალის კულმინაციად მიიჩნევა, სადაც სამბას სკოლები ერთმანეთთან არიან დაკავშირებული. ყოველი სკოლა ირჩევს თემას, შემდეგ კი ცდილობს თავისი დადგმული ცეკვა წარმოაჩინოს. სამბას სკოლები ასევე მუშაობენ საუკეთესო კოსტუმების, სიმღერებისა და ესთეტის შექმნაზე, რათა უკეთ წარმოაჩინონ თავი (კარნავალის ტერმინოლოგიით ამას „ენრედო“ (enredo) ეწოდება). ასევე, შექმნან საუკეთესო მუსიკა, რომელსაც ბარაბნებზე დაკვრით ასრულებენ. კარნავალზე წარმოდგენილია თითოეული სკოლის ბევრი ნაწილი, ასევე 6-8 ტივი.
არსებობს სპეციალური ბრძანება, რომ ყოველი სკოლა გაჰყვეს მითითებულ დროს და მითითებულ ადგილს. ყოველი სკოლა გამოსვლას იწყებს „comissão de frente“-თი (პირველი ტივი), რომელიც პირველ ფრთას წარმოადგენს. "Comissão de frente" შექმნილია მხოლოდ და მხოლოდ 15 ადამიანისგან, რომლებიც სკოლის პირველი წარმომადგენლები და პირველი ხასიათის შემქმნელები არიან. ეს ხალხი წარმოაჩენს ქორეოგრაფიული ცეკვებს კაშკაშა და საინტერესო კოსტუმებთან ერთად, რომლის ცეკვის დროსაც, ისინი პატარა ისტორიას გადმოსცემენ. "comissão de frente"-ს შემდეგ, მოდის "abre-alas".
კარნავალის დროს არის ასევე რამდენიმე მნიშვნელოვანი როლი, მათ შორის porta-bandeira და mestre-sala. "porta-bandeira" არის ძალიან მნიშვნელოვანი ქალბატონი, რომელიც პასუხს აგებს სამბა სკოლის დროშაზე, მათ შორის უნდა იყოს დარწმუნებული, რომ დროშა ამოტრიალებული არ იყოს. ქალბატონი "mestre-sala", ვალდებულია, ხალხს ყურადღება მიაპყრობინოს მის დედოფალზე - "porta-bandeira". კარნავალზე მნიშვნელოვან პიროვნებად ასევე ითვლებიან ტივის მესაჭეები, რომლებსაც ტივის გადაყვანა ევალებათ. მათ ყველაზე ძვირადღირებული და მდიდრული კოსტუმები აცვიათ, რომელიც ამავე დროს ძალიან მძიმეა.
კარნავალის კიდევ ერთ-ერთი მნიშვნელოვანი ასპექტად ala das baianas ითვლება. ეს არის ფრთა, რომელიც სამბას სკოლის შესვლის დროს წარადგება და ფრთაში სულ ცოტა 100 მდედრობითი სქესის წარმომადგენილია თავმოყრილი. ეს ქალბატონები, ისევე როგორც ტივზე თამოყრილი სხვა ბევრი ხალხი, არ იღებს მონაწილეობას ტივის მართვაში. ხალხი, რომელსაც სამბას სკოლები ეკუთვნის, მსვლელობით მიუყვებიან კარნავალს ტივებს შორის.
ქუჩების კარნავალი
როდესაც კარნავალი უკვე სამბადრომში გადანაცვლებისკენ მიდის, მისი სხვა მონაწილეები სხვა ადგილებში გამოდიან. ქუჩების ფესტივალი კარნავალის დროს საკმაოდ მისაღებია ადგილობრივებისათვის. ელეგანტურობა და ექსტრავაგანტურობა ამ დროს უკანა პლანზე იხევს და წინ მხოლოდ მუსიკა და დაუღალავი ცეკვა ინაცვლებს. ყველა მსურველს შესაძლებლობა აქვს მიიღოს მონაწილეობა და შეუერთდეს ქუჩის ფესტივალს. კარნავალის დროს ძალიან პოპულარულია ბენდები, რადგან არაფერი არ გჭირდება იმისთვის, რომ მათ შეუერთდე. ერთ-ერთი ყველაზე ცნობილი ბენდი რიოში არის „Banda de Ipanema“, რომელიც პირველად 1965 წელს შეიქმნა და თავიდანვე გახდა პოპულარული ქუჩის ფესტივალის დროს.
რა თქმა უნდა, რიოს კარნავალის განუყოფელი ნაწილი ცეკვა და მუსიკაა. ყველაზე ცნობილი ცეკვაა სამბა, რომელიც ბრაზილიური ცეკვაა აფრიკული ზეგავლენით. სამბა პირველად აფრიკელებმა შექმნეს. სამბას პოპულარული მხოლოდ კარნავალზე არაა, იგი საკმაოდ პოპულარულია გარეუბნებშიც. ეს გარეუბნები ინარჩუნებენ სამბას თავდაპირველ ისტორიას, ყოველგვარი დასავლური კულუტის ზეგავლენის გარეშე. კარნავალზე ასევე ცნობილი ცეკვებია: ლუნდუ, პოლკა და მექსიკე.
სამბა რიოს კარნავალის ძირითადი ცეკვაა, თუმცა მისი შესრულება სიჩუმეში არ ხერხდება. მუსიკა კარნავალის ყველა ნაწილისგან ძირითადი და განუყოფელი ნაწილია. სამბას ქალაქის განცხადებით „სამბას კარნავალის ინსტრუმენტები არის მნიშვნელოვანი ნაწილი ბრაზილიის და ასევე რიო-დე-ჟანეიროს კარნავალის, რითაც ვაგზავნით მესიჯს მუსიკით და რითმით ხალხში, სადაც ხდება ფერებით აღსავსე და ფანტაზიით გაჯერებული ცეკვის რევულიციის ფესტივალი“.
თარიღები
ყოველი აღნიშნული თარიღი იწყება შაბათით. კარნავალის მთავარი პროცესი კი მიმდინარეობს კვირას და ორშაბათ საღამოებში:
რესურსები ინტერნეტში
კატეგორია:რიო-დე-ჟანეირო კატეგორია:კარნავალი კატეგორია:ფესტივალები
ჭერემის ნაქალაქარი
300პქ|მინი|ყოფილი საკათედრო ტაძარი ჭერემში ჭერემის ნაქალაქარი — არქეოლოგიური, ისტორიულ-არქიტექტურული ძეგლი, შუა საუკუნეების ქალაქი აღმოსავლეთ საქართველოში, ისტორიულ ჰერეთში, ახლანდელი გურჯაანის მუნიციპალიტეტის სოფელ ჭერემის დასავლეთით 5 კმ-ის დაშორებით. მდებარეობს გომბორის ქედის ცენტრალურ ნაწილში, მდინარე ჭერმისხევის (მდ. ალაზნის მარჯვენა შენაკადი) მარცხენა, მაღალ ნაპირზე.
საისტორიო წყაროებში ქალაქ ჭერემის ლოკალიზაციის, ქრონოლოგიის, საეკლესიო კათედრის დაწესების, სპარსთა ლაშქრობისა და მისი მარშრუტის შესახებ დაცული ცნობები მნიშვნელოვნად შეავსო ნაქალაქარის არქეოლოგიურმა გამოკვლევამ, რომელსაც 1970 წლიდან ათი წლის განმავლობაში ეწეოდა კახეთის არქეოლოგიური ექსპედიცია (ხელმძღვანელი კ. ფიცხელაური). შედეგად სოფლის ტერიტორიასა და მის შემოგარენში გამოვლინდა ქვის, ადრინდელი ბრინჯაოს, გვიანდელი ბრინჯაო-რკინის ხანისა და შუა საუკუნეების ძეგლები.
ისტორია
„ქართლის ცხოვრების“ მიხედვით ქალაქ ჭერემის აგება და იქ საეპისკოპოსოს დაარსება ვახტანგ გორგასალს უკავშირდება.
ვახუშტი ბატონიშვილის ცნობით კი ჭერემი გორგასლამდეც არსებულა. ვახტანგს კი აქ „ციხე-ქალაქი მაგარი“ აუშენებია და საეპისკოპოსო დაუარსებია. ვახუშტი ბატონიშვილი ჭერემის შესახებ გადმოგვცემს:
წყაროების მიხედვით V საუკუნის II ნახევარში ხდება ჭერემისა აღმოსავლეთიდან მომავალ სავაჭრო გზაზე მდებარე დასახლებების სტრატეგიულ პუნქტებად გადაქცევა, რასაც თან სდევდა საეპიკოპოსო კათედრების დაარსება. საგარეო ფაქტორებმა გამოიწვია კახეთ-ჰერეთის საეკლესიო ცენტრის გადანაცვლებამ ბარიდან მთისკენ. წყაროების მიხედვით V საუკუნის II ნახევარში ვახტანგ გორგასალი ჭერემში საეპიკოპოსოს დაარსებასთან ერთად აშენებს ციხესიმაგრეს, რომლის აგებსასთან ერთად იქმნება მთელი ხმარის გამაგრების სისტემაც. აქ ციხეებით ჩაკეტიულია ყველა ხეობა. როგორც ალაზნის, ისე ივრის ველიდან ქალაქ ჭერემსაც თავისი გამაგრების სისტემა ჰქონია. ჭერემის ჩრდილოეთით, ტბაწვერის მთაზე გამოვლენილია კოშკის ნანგრევები, რომელიც V საუკუნეს განეკუთვნება.
გორგასლის გარდაცვალების შემდეგ ჭერემი დაინგრა ირანელების შემოსევების შედეგად. XVII საუკუნის მეორე ნახევრის ისტორიულ საბუთებში მოიხსენიება ჭერემის ეპისკოპოსები. XVIII საუკუნის მეორე ნახევარში ჭერემი უკვე აოხრებულია და საჭერემლოს სამწყსოს ნინოწმინდელი ეპისკოპოსი განაგებდა.
არქეოლოგიური ძეგლები
არქეოლოგიური ძეგლებიდან უძველესია სოფლის ტერიტორიაზე აკრეფილი ქვის ხანის კაჟისაგან დამზადებული იარაღები. სოფლის განაპირას, კვირიკეს გორაზე, აღმოჩნდა გვიანდელი ენეოლითური ხანის ნამოსახლარის ნაშთები, რომლებიც ძირითადად სამეურნეო ორმოებსა და შენობების ქვის ფრაგმენტებს შეიცავს. სოფლის დასავლეთით ადგილ საღანძილეში გაითხარა ადრინდელი ბრინჯაოს ხანის ნამოსახლარის ნაშთები. არქეოლოგიურმა ექსპედიციამ სოფელთან და სოფლის აღმოსავლეთით, წვეროდაბალის ბორცვზე გვიანდელი ბრინჯაო-რკინის ხანის რამდენიმე ნამოსახლარი გამოავლინა. ამავე ტერიტორიაზე არის ძვ. წ. I ათასწლეულის პირველი ნახევრის ძეგლებიც.
დღევანდელი სოფლის ტერიტორიასა და წვეროდაბალის ბორცვზე, სადაც გორგასლისეული ქალაქ ჭერემის უბნების არსებობაა დადასტურებული, გამოავლინეს და შეისწავლეს III-IV საუკუნეების ქალაქური ტიპის დასახლება და სამაროვანი. სამაროვანზე აღმოჩენილი მასალა: მინის ჭურჭელი, მძივები, სხვადასხვა სამკაულები და მონეტები აღმოსავლეთთან დაკავშირებულ სავაჭრო გზაზე მიუთითებს. ამ გზას უნდა გულისხმობდეს ჯუანშერი, როდესაც აღწერს სპარსეთის ლაშქრის მარშრუტს. სწორედ ამ გზამ შეუწყო ხელი ჭერემისა და ამ გზაზე მდებარე სხვა პუნქტების (ხორნაბუჯი, ველისციხე, უჯარმა) წინ წამოწევასა და გაქალაქებას. როგორც ირკვევა ქალაქი ჭერემი ვახტანგ გორგასლამდე არსებული პუნქტი იყო და რამდენიმე უბნისაგან შედგებოდა. მისი ერთ-ერთი უბანი კი დღევანდელი სოფლის ტერიტორიასაც მოიცავდა, სადაც მომდევნო საუკუნეებში ინტესიური ცხოვრების კვალი ჩანს.
სოფელ ჭერემის ტერიტორიაზე, სკოლის მშენებლობის დროს, გამოვლინდა და გაითხარა III-VII საუკუნეების სამაროვანი. სამარხები კოლექტიური ქვისსამარხებია. გამონაკლისს წარმოადგენს ქვის ფილით გადახურული 4 ორმოსამარხი. III-IV საუკუნეების სამარხებში საკმაოდ მდიდრული ინვენტარია წარმოდგენილი: თიხის ჭურჭელი, რკინის მოხრილი ან სწორი დანა; მრავლადაა სამკაულიც. ყველა სამარხში გვხვდება ბეჭდები. მათ შორის რამდენიმე გემიანიც. გემები რომაულია. სამაჯურები ორი ტიპისაა: თავებგადახვეული და თავებგახსნილი. შედარებით მცირეა საყურეები. გვხვდება „წიწიბოსებრი“ საყურე და ორწილადი საყურის სხვადასხვა ვარიანტი. დიდი რაოდენობითაა წარმოდგენილი კონუსური მოყვანილობის, როგორც სადა, ისე დაფანჯრული ზარაკები. სამარხებში დიდი რაოდენობით იყო მძივები. სამოსელთან დაკავშირებული ნივთებიდან აღსანიშნავია: ვერცხლისა და რკინის ერთწილადი და ორწილადი საკინძები. ცოტაა მშვილდსაკინძები. სამარხებში გვხვდება მონეტები: ავგუსტუსისა და გოტარზესი. არის ავგუსტუსის მინაბაძიც (1 ც). IV და IV-V საუკუნეების სამარხებში ინვენტარი კლებულობს. კერამიკა უკვე სამარხის აუცილებელი ინვენტარი აღარ არის. იშვიათად გვხვდება მშვილდსაკინძი და ერთი მასალისგან დამზადებული საკინძები. მძივების რაოდენობა საგრძნობლად კლებულობს. გვხვდება ოთხკუთხაფარაკიანი ბეჭედი, რომელიც III-IV საუკუნეების სამარხებში არ ჩანდა. V-VI საუკუნეების დასაწყისის სამარხებში კიდევ უფრო კლებულობს ინვენტარი. გვხვდება ორწილადი საყურეები, სამაჯურები, მშვილდსაკინძები.
VI-VII საუკუნეების სამარხებში იცვლება ინვენტარის ტიპები. განსხვავებულია სამაჯურები. გვხვდება სამაჯური წვრილი ღეროთი და დაბრტყელებული, გახსნილი ბოლოებით; სამაჯური ოთხწახნაგა ღეროთი, რომელიც ბოლოებისკენ თხელდება, მრგვალდება, იკეცება და მთავრდება კონუსური თავებით. ჩნდება საკინძთა ახალი ტიპები – სხვადასხვა ფორმისა და მასალის (ქარვის, მარგალიტის, მინის და სხვ.) საკინძისთავებით. გვხვდება ერთი მასალისგან – ბრინჯაოსგან ჩამოსხმული ბირთვისებურთავიანი საკინძიც. მშვილდსაკინძიც უკვე სხვა სახისაა – ბუდემთლიანი, მუხლსახსრიანი, ჭვინტიანი. სხვაგვარია აბზინდებიც – ერთწილადი, ჰერალდიკულფარაკიანი, ოთხკუთხა საქამრე ჩარჩოთი. ბეჭდებიც იცვლის ფორმას – გვხვდება სასანური ტიპის ბეჭდები. მათი ღერო უშუალოდ თვალბუდის გვერდებზეა მირჩილული და არა ბრტყელ ფარაკზე, რომელსაც ღეროს დაბრტყელებული ბოლოები ქმნიდა. საყურის მავთულის თავგახსნილ რგოლზე უკვე მძივებისაგან შედგენილი 2 საკიდია წამოცმული; ჩნდება ორწილადი სასაფეთქლე რგოლები. მძივები, ისეთივე, როგორც V-VI საუკუნეების სამარხებში, ცოტაა. სამაროვნის მასალა ინახება ჭერემის მუზეუმსა და ჭერემის არქეოლოგიური ექსპედიციის ბაზაზე.
ნაეკლესიარები
300px|მინი|მარცხნივ|წმინდა მარინეს სახელობის ნაეკლესიარი დღევანდელი სოფლის ცენტრალურ ნაწილში საკათედრო ტაძრის გალავნის შიგნით, ტაძრიდან რამდენიმე ნაბიჯზე მდგარა პატარა, გუმბათიანი ნაგებობა. იგი 1924 წელს ანტირელიგიური კამპანიის დროს დაუნგრევიათ. გ. ჩუბინაშვილის აზრით აღნიშნული ნაგებობა უძველესი ქრისტიანული ძეგლია საქართველოში.
არქეოლოგიური სამუშაოების შედეგად სოფლის განაპირას გამოავლინეს III-IV საუკუნეების ნამოსახლარი ბორცვი, რომელიც დღესაც წმინდა ადგილადაა მიჩნეული. ადგილობრივების გადმოცემით აქ მდგარა წმინდა მარინეს სახელობის პატარა ეკლესია, რომლის შემორჩენილი კედლები 1934-1935 წლებში დაუნგრევიათ. გათხრების შედეგად გაირკვა, რომ ეკლესია დარბაზული ყოფილა (5,9 X 4 მ), ნახევარწრიული აფსიდით დასავლეთიდან შესასვლელით. ნაგები ყოფილა მოზრდილი ზომის თლილი ქვით. ნაეკლესიართან ადრინდელი შუა საუკუნეების ქვის სამარხებია გამოვლენილი.
კომპლექსი
300px|მინი|წმინდა ბარბარეს ეკლესია ქალაქ ჭერემის მრავალი უბნიდან, ზღუდე მხოლოდ გორგასლისეულ ციტადელს ჰქონია, რომელიც დღევანდელი სოფლის დასავლეთით 4-5 კმ-ზე, ე. წ. წვეროდაბალის ბორცვზე მდებარეობს. შეისწავლეს და გაწმინდეს ციხე-დარბაზი, სასახლე და სამეურნეო ეზო. გაიწმინდა და აღადგინეს წმინდა ბარბარეს კარის ეკლესია და საკათედრო ტაძარი. შემორჩენილი კედლის მცირე ნაწილების მიხედვით, ციტადელის ზღუდე სწორკუთხა ჩანს და მას ეკავა მოზრდილი ბორცვი, რომელიც დასავლეთ ნაწილში ღრმა ხევებით შემოფარგლული კლდოვანი კონცხით მთავრდებოდა. მასზე ციხე-დარბაზი იყო გაშენებული. კონცხი ჯერ კიდევ გვიანდელ ბრინჯაო-რკინის ხანაში თავდაცვითი თხრილით გამოყოფილ ნამოსახლარ ბორცვს წარმოადგენდა, ხოლო III-IV საუკუნეებში მძლავრი ნამოსახლარი იყო. ციტადელის აღმოსავლეთ ნაწილში, შემაღლებაზე საკათედრო ტაძარი იდგა. ტაძარსა და ციხე-დარბაზს შორის მოქცეული ტერიტორია სასახლის კომპლექსს ეკავა.